**ЧРЕЗ**

**ПРЕДСЕДАТЕЛЯ**

 **НА ОБЩИНСКИ СЪВЕТ – РУСЕ**

 **ДО**

 **КМЕТА**

 **НА ОБЩИНА - РУСЕ**

 **П И Т А Н Е**

**от МАРИЯН ДИМИТРОВ,**

**ПРЕДСЕДАТЕЛ НА ГРУПАТА ОБЩИНСКИ СЪВЕТНИЦИ НА ПП „ВЪЗРАЖДАНЕ“,**

**НА ОСНОВАНИЕ: Чл. 33, ал. 1, т. 4 от ЗМСМА и чл. 103, ал. 2 във връзка с чл. 104 от Правилника на Общински съвет – Русе,**

**ОТНОСНО: Неполучени отговори от Община Русе на**

**подадени сигнали от граждани.**

***УВАЖАЕМИ ГОСПОДИН ПРЕДСЕДАТЕЛ,***

***УВАЖАЕМИ ГОСПОДИН КМЕТЕ,***

 На 27 юни 2024 г., в заседание на Общински съвет – Русе, зададох въпрос на кмета Пенчо Милков относно неосъществена между него връзка и гражданин подал жалба до общината във Фейсбук групата с наименование „Сигнали към Община Русе“, която е част от официалната страница на Община Русе. По този повод кметът Пенчо Милков изключително емоционално ми отговори, че начинът за подаване на сигнали към общината е уреден в, цитирам: „административно-процесуален кодекс, как се общува с общинска администрация. Не е през Фейсбук, не е през Фейсбук.Не е през Фейсбук.Напротив, написали сме как е, имейл адреси. Има долу система за управление на опашките, да не чакат хората. Има имейл адрес, в който да общуват.“

По повод това негово изказване получих оплакване от гражданина Петко Петков, че на 15.02.2024 г. е изпратил писмо по електронната поща до mayor@ruse-bg.eu относно запитване за видеоконкурс RuseReel, в който е взел участие. На 6.03.2024 г. по електронната поща до mayor@ruse-bg.eu е изпратил сигнал за неотсечено докрай дърво, на което е сложен плот и е превърнато в масичка. На 03.04.2024 г. е изпратил сигнал като публикация във Facebook групата „Сигнали до Община Русе“ относно горичката зад ОУ „Никола Обретенов“, която е превърната в сметище.

Поне месец публикацията е била в режим „чакаща“ и не е одобрена от администраторите на страницата, а после е премахната, без да бъде публикувана. Разпечатал е на хартиен носител първите два сигнала и е написал трети, за това, че не му се дават входящи номера на сигналите изпратени по ел. поща. На 10.04.2024 г. ги е входирал в деловодството
на Община Русе и е получил три входящи номера 9УП-4920-1/10.04.2024 – за запитването за RuseReel, 9УП-4920-2/10.04.2024 – за сигнала за неотрязаното докрай дърво, превърнато в масичка и 9УП-4920-1/10.04.2024 – за сигнала, че не е получил входящи номера по електронната поща
На 12.06.2024 г. по електронната поща до mayor@ruse-bg.eu е изпратил сигнал за липсващо ограничително колче в Младежкия парк – входящ номер 94П-4920-4 /12.6.2024 г. По тези четирите сигнала отговор не е получил и до днес, въпреки че законовият срок предвиден в АПК отдавна е изтекъл.

**По този повод искам да задам на кмета Пенчо Милков следните въпроси:**

1. **Защо Община Русе не дава входящи номера на сигналите подадени на**

**електронната й поща?**

1. **Защо Община Русе не отговаря на сигналите подадени от гражданите в**

**законово определените срокове?**

1. **Кога общинска администрация ще даде отговор на сигналите подадени от**

**господин Петко Петков?**

**Желая да получа писмен и устен отговор на сесията на 24.10.2024 г.**

**18.10.2024 г. С УВАЖЕНИЕ ……….......................................**

**гр. РУСЕ / МАРИЯН ДИМИТРОВ /**